**Taller ”Coneix el mercat laboral”, Programa Orienta 2022**

El pròxim dimarts 7 de febrer de 2023 tindrà lloc el taller “Coneix el mercat laboral” impartit per l’Àrea de Formació i Ocupació del Servei Municipal de Promoció Econòmica emmarcat dins del Programa Orienta 2022.

La finalitat del taller és que les persones participants puguin conèixer i aproximar-se a les oportunitats de treball de Cerdanyola i descobrir les empreses que busquen personal al municipi i rodalies així com els sectors amb més demanda de personal.

A més a més, coneixerem **4 empreses amb més profunditat**; els perfils que busquen, els seus valors, les competències més buscades i com fan els processos de selecció.

A la part final del taller, exposarem quins són els punts més importants per preparar la nostra candidatura amb eficàcia.

Aquesta és una de les accions contemplada dintre del Programa Orienta 2022, junt amb dos tallers més i diverses activitats en col·laboració amb les empreses. Es tracta de que les empreses puguin donar-se a conèixer entre la població activa per atraure el millor talent i que les persones que busquen feina potenciïn les possibilitats d’ocupació.

**Objectius del taller:**

* Descobrir les **oportunitats de feina que ofereix Cerdanyola**
* **Conèixer el perfil de les empreses contractants**
* Aprendre a fer **auto candidatura**

**A qui va dirigit:**

A persones demandants d’ocupació en situació d’atur i a persones treballadores que es troben en situació de precarietat laboral.

Totes les persones han d’estar inscrites al Servei Públic d’Ocupació (SOC) amb la demanda activa en el moment de realitzar la inscripció al taller.

**Inscripció:**

Les persones interessades es poden adreçar a l’oficina de treball corresponent, o bé a la nostra entitat a través del correu electrònic ruizme@cerdanyola.cat o trucant al 93 594 70 50 extensió 2247/3024.

*“Aquesta actuació està promoguda i impulsada pel Servei Públic d’Ocupació de Catalunya amb fons rebuts del Servei Públic d’Ocupació Estatal (SEPE). Les accions són sense cost per a les persones participants*